**OBAVEŠTENJE 1**

Ovim putem Naručilac, JUP Istraživanje i razvoj d.o.o. Beograd, Nemanjina 22-26, povodom Nabavke potrošnog materijala za potrebe naučnoistraživačkih organizacija Tender broj 3, broj javne nabavke: **IOP/1-2013/C/4,** obaveštava sva zainteresovana lica da će se sve ispravke/izmene Konkursne dokumentacije Deo: Tehničke specifikacije, a koje se sastoje u dodavanju stavki, brisanju stavki i korekciji Kataloškog broja/Kataloga/Opisa dobra/Količine, vršiti u skladu sa sledećim uputstvom:

1. Uvodi se poseban link (<https://www.ris.piu.rs/primedbe.php>) naznačen na web sajtu Naručioca <http://www.piu.rs/general.php?id=65> koji omogućava pristup svim zainteresovanim licima koja žele da se obrate Naručiocu sa zahtevom za pojašnjenje u slučaju da konstatuju greške u Kataloškom broju/Katalogu/Opisu dobra/Količini ili nekim drugim parametrima u Tehničkoj specifikaciji, odnosno neke sitne nepravilnosti u opisu dobra koje ne utiču suštinski na utvrđivanje vrste i opisa dobra;
2. Zainteresovana lica su prilikom posete linku iz prethodne tačke, dužna da ostave tražene podatke, kao uslov da bi se njihov zahtev za pojašnjenjem iz prethodne tačke uzeo u razmatranje od strane Naručioca;
3. Ukoliko je zainteresovano lice, na propisan način ostvarilo pristup linku, biće u mogućnosti da svaku konstatovanu grešku iz tačke 1. ovog uputstva ispravi, direktnom promenom predmetnih parametara u Tehničkoj specifikaciji, u skladu sa uputstvom datim na web strani linka;
4. Svaka ispravka izvršena od strane zainteresovanih lica na način određen prethodnom tačkom ovog uputstva, podleže proveri od strane naručioca i ukoliko se pokaže osnovanom, biće odobrena tako što će, usled izvršenih ispravki/izmena Konkursne dokumentacije/Tehničke specifikacije, datoteke lotova postavljene na WEB sajtu Naručioca: <http://www.piu.rs>, biti usklađene sa izvršenim ispravkama/izmenama i to na sledeći način:
* ukoliko se izmena sastoji u brisanju stavki, stavka koja se briše, biće precrtana i u ćeliji: ID Narudžbina, će sadržati komentar sa informacijom o vrsti i načinu izmene, odnosno informaciju o broju lota u koji se stavka premešta;
* ukoliko se izmena sastoji u dodavanju stavki, stavka koja se dodaje, u ćeliji: ID Narudžbina, će sadržati komentar sa informacijom o vrsti i načinu izmene, odnosno informaciju o broju lota iz koga se stavka premešta;
* ukoliko se izmena sastoji u korekciji određenog parametra (npr. Kataloškog broja, Opisa dobra, naziva pripadajućeg Proizvođača/Kataloga), stavka u kojoj je došlo do izmene, u ćeliji: ID Narudžbina, će sadržati komentar sa informacijom o vrsti i načinu izvršene korekcije.
1. Naručilac svakom zainteresovanom licu koje je zahtev za pojašnjenjem podnelo u skladu sa prethodnim tačkama, obezbeđuje odgovarajući dokaz o prijemu zahteva (slanjem konfirmacionog e-maila).

**U cilju sačinjavanja ispravne ponude, ponuđači su dužni da svoje ponude sastavljaju na sledeći način:**

* **u pogledu lotova u kojima izmene nisu vršene, u skladu sa pripadajućim datotekama u excel formatu, postavljenim na sajtu Naručioca;**
* **u pogledu lotova u kojima su vršene izmene, u skladu sa poslednjom izmenom vršenom za određeni lot, odnosno, u skladu sa pripadajućim datotekama usklađenim sa izmenom, u excel formatu, postavljenim na sajtu Naručioca.**